google/wiki40b huggingface dataset:
Sojuz TM-34

Opis misie

Išlo o 17. pilotovaný let k Medzinárodnej vesmírnej stanici. Išlo tiež o posledný let verzia TM kozmickej lode Sojuz. Na palube bol vesmírny turista Mark Shuttleworth.
Jannik Hansen

Hráčska kariéra

Hansen začal hrať profesionálne ľadový hokej v 16tich rokoch, keď najprv nastupoval v dánskej lige za mužstvo Rødovre Mighty Bulls a neskôr vo švédskych juniorských súťažiac za tamojší Malmö Redhawks. V Rødovre pôsobil tri sezóny, behom nich bol draftovaný v roku 2004 na 287. mieste kanadským tímom Vancouver Canucks. Rok po jeho výbere sa presunul do Severnej Ameriky, kde pôsobil jednu sezónu v tamojšej juniorskej lige Western Hockey League (WHL) za mužstvo Portland Winterhawks. V sezóne 2006/07 začal hrať American Hockey League (AHL) na farme Canucks v Manitoba Moose. Tu sezónu, bol z farmy povolaný do prvého tímu Canucks, za ktorý nastúpil v National Hockey League (NHL). Neskoršie sa stal prvým dánskym hokejistom, ktorý zaznamenal bod v play-off NHL. Po ďalšom pôsobení v Manitobe sa Hansen na plno presadil v tíme Canucks.

Reprezentácia

Na medzinárodnej úrovni pôsobil Hansen za dánsky národný tím na štyroch svetových šampionátoch. Na juniorskej úrovni reprezentoval Dánsko ako v kategórii do 18 rokov, tak aj v kategórii do 20 rokov.
Champneuville

Poloha

Obec má rozlohu 11,99 km². Najvyšší bod je položený 337 m n. m. a najnižší bod 181 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gée

Poloha

Obec má rozlohu 6,38 km². Najvyšší bod je položený 33 m n. m. a najnižší bod 19 m n. m.

Obyvateľstvo

Počet obyvateľov obce je 437 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Hilaire-sur-Puiseaux

Poloha

Obec má rozlohu 11,34 km². Najvyšší bod je položený 110 m n. m. a najnižší bod 96 m n. m.

Obyvateľstvo

Počet obyvateľov obce je 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rožňavská diecéza

História vzniku

Pápež Pius VI. bulou Romanus pontifex z 13.marca 1776 zriadil nové biskupstvá a to: Banskobystrické, Rožňavské a Spišské, ktoré vznikli vyčlenením z Ostrihomského arcibiskupstva. Táto bula vznikla pod vplyvom dekrétu Márie Terézie z 15. januára 1776.
Vulgárny materializmus

Vulgárny materializmus je filozofický smer z polovice 19. storočia zjednodušujúci a vulgarizujúci základné princípy materializmu. V podmienkach prudkého rozvoja prírodných vied bol výrazom pozitivistickej reakcie materializmu na idealistickú dialektiku najmä nemeckej klasickej filozofie.
Hlavnými predstaviteľmi vulgárneho materializmu boli: Carl Vogt, Jacob Moleschott a Ludwig Büchner.
VEVO

Vývoj

Medzi iné zdroje príjmov patrí reklama na stránkach a odporúčania s odkazmi na nákup piesní na Amazon MP3 a iTunes. Universal Music Group získalo názov domény vevo.com 20 novembra 2008. Sony Music Entertainment dosiahli dohodu pridať svoj obsah na web v júni 2009. Web stránka bola vytvorená 8. decembra 2009, a rovnaký mesiac sa stala číslom jedna z najnavštevovanejších hudobných stránok v USA, predbehla MySpace Music.
V auguste 2010 predstavilo VEVO bezplatnú aplikáciu pre Apple iPhone, ktorá umožňuje užívateľom streamovať videá v katalógu VEVO a vytvárať zoznamy skladieb.VEVO začal kanál na Google TV a aplikácie na Boxee. VEVO aplikácia pre mobilné telefóny Android bola vydaná v januári 2011. Spoločnosť tvrdí, že podpora na ďalšie mobilné platformy nie je dôležitá.

Dostupnosť

Na webových stránkach vevo.com a iPhone sú v súčasnej dobe dostupné videá iba v USA, Veľkej Británii, Kanade a v Írskej republike. Webové stránky boli naplánované na celom svete v roku 2010,doteraz však nie je k dispozícii mimo tieto krajiny. Niektoré videá od VEVO sú na YouTube dostupné aj pre užívateľov z iných krajín, a však niektorý obsah je v niektorých krajinách zablokovaný "Toto video obsahuje obsah VEVO, ktorý ho zablokoval vašej krajine na základe autorských práv" Služba VEVO vo Veľkej Británii a Írskej republike bola zahájená 26. apríla 2011.
Imperatívny mandát

Imperatívny mandát alebo viazaný mandát alebo závislý mandát je mandát (splnomocnenie voleného/delegovaného predstaviteľa), ktorý je odvolateľný voličmi (resp. osobami, ktoré naňho niečo delegovali) počas volebného obdobia. 
Zvolený člen orgánu (napr. parlamentu) s imperatívnym mandátom nerozhoduje podľa svojho svedomia, ale podľa direktív zo straníckej centrály. Niekedy sa o takomto  mandáte hovorí, že volený zástupca je pri jeho výkone viazaný príkazmi/želaniami svojich voličov vyjadrených vo  voľbách. Takýto volený zástupca je svojimi voličmi kontrolovateľný a odvolateľný. V praxi môže túto kontrolu vykonávať len spomínaná stranícka centrála.
V dejinách Slovenska sa imperatívny mandát vykonával za obdobia vojnového Slovenského štátu a počas ČSSR. Vo svete to bolo napríklad vo fašistickom Taliansku. 
V súčasnosti s takýmto riešením na Slovensku sympatizuje Slovenská národná strana, vo svojom programe ho mala aj rozpustená Slovenská pospolitosť.
Fislis

Poloha

Obec má rozlohu 7,53 km². Najvyšší bod je položený 532 m n. m. a najnižší bod 377 m n. m.

Obyvateľstvo

Počet obyvateľov obce je 426 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Košariský potok (prítok Vajskovského potoka)

Prameň

Pramení na južnom okraji Nízkych Tatier, na JJZ úpätí Žiaru (1 408,0 m n. m.), v nadmorskej výške cca 990 m n. m., SSZ od Dolnej Lehoty.
Hildegarda z Bingenu

Život

Hildegarda z Bingenu sa narodila ako desiate dieťa urodzenej nemeckej rodiny. V detstve ju rodičia dali do opatery Jutty zo Sponheimu, ktorá spolu s niekoľkými ženami žila pustovníckym životom v blízkosti mužského benediktínskeho kláštora Disibodenberg pri Staudernheime. Po Juttinej smrti prebrala Hildegarda von Bingen vedenie medzitým stále sa rozrastajúceho spoločenstva pobožných žien a neskôr sa s nimi presťahovala do Rupertsbergu pri Bingene, kde v roku 1147 založila kláštor. 
Hildegarda z Bingenu je autorkou niekoľkých prác, v ktorých sa okrem svojich náboženských vízií, zaoberala i tematikou prírodnej histórie, liečiteľských účinkov prírodných objektov, otázkami krásy i sexuality v korelácii s detskými dispozíciami. Okrem toho je autorkou básní a textov spievaných ženskými hlasmi ako gregoriánsky chorál. Tie sú zhrnuté v diele Symphonia armoniae celestium revelationum (Symfónia harmónie nebeských zjavení). 77 básní tvorí ucelený liturgický cyklus pre špecifické cirkevné sviatky.

Prírodné vedy a liečiteľstvo

Mimo kresťanskú problematiku je Hildegarda známa ako liečiteľka a na vtedajšiu dobu veľmi dobrá znalkyňa prírody. Zachovali sa jej popisy rastlín, zvierat, kameňov a liečenie stravou, drahými kameňmi, či bylinkami. V jej spôsobe liečenia však mal výrazné miesto predovšetkým vždy jej vzťah k Bohu, čo je v mnohých nekresťanských knihách o liečení Hildegardy buď často úplne zabudnuté, alebo výrazne skreslené. Jej liečiteľské znalosti sa neopierajú len o jej znalosti prírodných vied, ale aj zážitky z jej zjavení. 
Niekedy je však v jej spisoch o liečení možné nájsť predpisy, ktoré by sme dnes mohli nazvať poverami. Jedno z viacerých vysvetlení je to, že jej spisy ktoré dnes máme k dispozícii nie sú originálne rukopisy, ale neskoršie opisy a tiež i preto s istou pravdepodobnosťou ide o určité neskoršie kompilácie jednak Hildegardiných originálnych textov, tak aj textov iných autorov – okrem iného i antických, arabských a pod. – ako bývalo vo vtedajšej dobe zvykom. Napísala aj štúdiu o blchách a všiach, ktoré spôsobovali problémy u pacientov, ktorých liečila v nemocnici pre chudobných v nemeckom meste Bingen.
Hildegarda je tiež dnes považovaná za prvú spisovateľsky činnú nemeckú lekárku a zakladateľku vedeckej prírodovedy i entomológie v Nemecku.
Jásir Arafát

Terorizmus

Palestínska ozbrojená organizácia Fatah pod vedením J. Arafáta v roku 1969 vykonala celkom 2432 guerillových útokov na území Izraela. Ocitla sa tak na zozname teroristických organizácií. Sú známe jej militantné krídla Fatah Hawks, Tanzim a Brigády mučeníkov al-Aksá. Ozbrojené krídlo Fatahu – Brigády mučeníkov al-Aksá sa hlási k niekoľkým teroristickým samovražedným akciám na území Izraela. Po smrti vodcu Fatahu J. Arafáta v novembri 2004 oznámili brigády, že budú ďalej vystupovať pod menom Brigády mučeníka Jásira Arafáta. Ministerstvo zahraničných vecí USA aj Európska únia zaradili Brigády mučeníkov al-Aksá na svoje oficiálne zoznamy teroristických organizácií.
Altheim (okres Alb-Donau)

Dejiny

Prvá písomná zmienka o obci Altheim je z roku 1225.

Geografia a poloha

Obec Altheim leží na severovýchode pohoria Švábska Jura.
Obec susedí na severe s obcou Gerstetten (okres Heidenheim), na východe s obcou Ballendorf, na juhu s obcou Börslingen a Neenstetten ako aj na západe s obcami Weidenstetten a Amstetten.
K obci Altheim patria aj jej časti Zähringen, Söglingen a Märkleshöfe.
Kopernikovský princíp

Kopernikovský princíp je tvrdenie, že Zem nemá vo vesmíre výsadné postavenie.
Afganské národné futsalové družstvo mužov

Vrcholné podujatia

Afganské družstvo sa raz pokúšalo kvalifikovať na majstrovstvá sveta FIFA, ale nepodarilo sa mu to.
Ani na majstrovstvách Ázie sa mu nepodarilo dostať. Pokúšalo sa o to v kvalifikácii na ázijský šampionát 2010, ale v troch zápasoch stredoázijskej kvalifikácie nezískalo ani bod. O 4 roky neskôr, v kvalifikácii v roku 2015 na ázijský šampionát 2016, síce rovnako nepostúpilo, ale bodovalo už v dvoch stretnutiach.
Družstvo sa 3-krát predstavilo na Ázijských halových hrách. Na prvých dvoch turnajoch skončilo už v základnej skupine. Na tom treťom, organizovanom v turkménskom Ašchabade v roku 2017, dosiahlo svoj najväčší úspech, keď sa po víťazstve v jednej zo základných skupín dostalo až do semifinále turnaja. V zápase o bronz prehralo s Japonskom až po penaltovom rozstrele.
Ignacy Jan Paderewski

Životopis

Medzi rokmi 1872 – 1878 študoval na konzervatóriu vo Varšave. Prvý väčší úspech ako klavirista dosiahol v roku 1887. Veľkým úspechom sa skončilo jeho prvé turné po Spojených štátoch v rokoch 1891 – 1892. Hneď po tom sa usadil v USA.
Počas prvej svetovej vojny podporil, vďaka jeho dobrým politickým kontaktom, snahy po obnove suverenity Poľska, a zastupoval poľský národný výbor (Polski Komitet Narodowy) medzi rokmi 1917 – 1919 v USA. 1919 bol premiérom a ministrom zahraničných vecí Poľska. Spoločne s Romanom Dmowskim viedol poľskú delegáciu na mierovej konferencii v Paríži a podpísali v mene Poľska Versaillskú zmluvu.
V decembri 1919 však rezignoval a stal sa poľským vyslancom pri Společnosti národov v Ženeve. Roku 1922 odišiel z politiky a venoval sa opäť koncertovaniu v USA, čoskoro sa však presťaoval do Švajčiarska, do obce Morges pri Lausanne. Patril medzi aktívnych odporcov Pilsudského prevratu v roku 1926.

Po obsadení Poľska v roku 1939 sa stal predsedom Poľskej národnej rady v Londýne. Ešte vo svojich 80 rokoch opäť koncertoval v USA, aby pre poľský zahraničný odboj získaval prostriedky. Po jednom z koncertov sa mu urobilo nevoľno a onedlho zomrel. Bol pochovaný na Arlington National Cemetery vo Washingtone a v roku 1992 boli jeho ostatky prevezené do Varšavy, kde je pochovaný v katedrále sv. Jána.

Pocty

Po Paderewskom je pomenovaná hudobná akadémia v Poznani, niekoľko nadácií v USA, rad ulíc v rôznych poľských mestách   letisko v Bydgoszczi. Už v roku 1925 bol vyznamenaný Radom britského impéria, ďalej francúzskym Radom čestnej légie, poľskými radmi Bielej orlice a Virtuti militari, radom čestných doktorátov v Poľsku i v USA a stal sa čestným občanom Varšavy.
Základy záhradníctva

Ďalšie vyučovacie predmety

Medzi ďalšie vyučovacie predmety odboru záhradná a krajinná tvorba patrí dendrológia, záhradné stavby a urbanizmus.
Chambon-sur-Dolore

Poloha

Obec má rozlohu 19,7 km². Najvyšší bod je položený 1 208 m n. m. a najnižší bod 887 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Základná a stredná škola v Kirchdorfe

O budove

Budova školy bola postavená v roku 1969, kvôli jej veku boli potrebné rozsiahle renovácie. V roku 1998 bol k budove pristavaný severný trakt s troma miestnosťami. Vznikli dve počítačové miestnosti a hudobná miestnosť. V roku 2004 bola postavená nová viacúčelová športová hala zo štátnych financií, čím sa vytvorili optimálne podmienky pre šport. V roku 2007 sa vytvoril nový školský dvor, vhodný na trávenie voľného času počas prestávok. Študenti sa počas prestávok môžu venovať stolnému tenisu, stolnému futbalu. V rovnakom roku bola prerobená stará telocvičňa na viacúčelové priestory, ktoré majú slúžiť škole rovnako ako mestu.

Nová viacúčelová športová hala

Základné údaje:

začiatok projektu 2001

autor projektu Otto Steidle, Michael Kremsreiter, Stefan Kißling

začiatok stavby 2002

dokončenie stavby 2004

Charakteristika objektu

Športová hala ohraničuje školský pozemok na jeho juhozápadnom konci. Charakteristickým znakom športovej haly sú vedľa seba radené sedlové strechy, ktoré rytmicky rozčleňujú budovu, ako aj drevený nosný systém s rozponom 32 m. Pri výstavbe sa vychádzalo s tradičného spôsobu stavby z dreva v tomto regióne. Stavba bola zapustená 3 m pod terénom, aby sa lepšie prispôsobila okoliu, ktoré ju obklopuje. V zapustenej časti sa na jednej úrovni nachádzajú hracie plochy spolu so šatňami a hygienou. Hala bola koncipovaná tak, aby bola presvetlená a otvorená a vďaka tomu vytvárajú foyer, hľadisko a zelená miestnosť spoločný zážitok. Vstup do budovy je spojený s foyerom a leží na severozápadnej strane budovy pod predsunutou strešnou rovinou. Z tohto miesta sa návštevníkovi ponúka pohľad do celej športovej haly. Na pozdĺžnej strane, v nadväznosti na foyer, sa nachádza divácka tribúna pre 400 divákov. Z tribúny je výhľad nielen na celú športovú plochu, ale aj na zelenú miestnosť, ktorá slúži na umelé vetranie celej budovy. Ďaleko vysunutá strešná rovina zabraňuje prehriatiu priestorov v lete a zároveň v zime, keď sú slnečné lúče nižšie, umožňuje pasívne solárne zisky. Športová hala Otta Steidla bola pomenovaná na počesť jedného z tvorcov projektu, ktorý zomrel ešte pred dokončením stavby.

Prestavba starej telocvične

Základné údaje:

začiatok projektu 2005

autor projektu Kremsreiter Architektur

začiatok stavby 2006

dokončenie stavby 2006

Charakteristika objektu

Vďaka postaveniu novej športovej haly sa mohla stará telocvičňa prestavať na viacúčelovú miestnosť. Bola snaha o vytvorenie takého priestoru, ktorý by neslúžil len pre školu, ale mohla by ho využívať aj široká verejnosť na konanie rôznych podujatí. Do miestností a na chodby boli pridané umelé osvetľovacie zariadenia, čo vytvára vhodné prostredie aj pre verejné podujatia. Pomocou malého kútika s kuchyňou môže byť miestnosť zaobstarávaná aj jedlom. Autorom projektu bola architektonická kancelária Kremsreiter.
Achillobator

Opis

Achillobator, pomenovaný po gréckom hrdinovi Achillesovi, predstavoval s telesnou dĺžkou okolo 5 m jedného z najväčších dromeosaurov. Podobne ako iné dromeosaury, bol veľmi vtákovitý dinosaurus, zrejme disponujúci perím (pokiaľ ho druhotne nestratil kvôli narastajúcej telesnej veľkosti). Mal podlhovastú a pomerne vysokú lebku, relatívne mohutnú stavbu tela a na oboch nohách veľký otáčavý pazúr, ktorým zraňoval svoje obete. 
Po objavení Achillobatora vystúpili niektorí vedci s myšlienkou, že Achillobator predstavuje chiméru (v paleontológii to znamená, že pozostatky opísané rodovým menom Achillobator patrili viac než jednému zvieraťu), keďže niektoré znaky na kostre sa javili príliš primitívne. Ďalšie štúdie však túto myšlienku nepodporili.

Klasifikácia

V rámci Dromaeosauridae bol Achillobator členom podčeľade Dromaeosaurinae, kam patril aj ďalší veľký dromeosaurus – Utahraptor.
Navenne

Poloha

Obec má rozlohu 3,91 km². Najvyšší bod je položený 441 m n. m. a najnižší bod 223 m n. m.

Obyvateľstvo

Počet obyvateľov obce je 1 762 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Bilský

Futbalová kariéra

V najvyššej lige odohral 156 zápasov a dal 22 gólov. Hral za AC Nitra (1973 – 1974), Duklu Praha (1974 – 1980) a Duklu Banská Bystrica (1980 – 1982). V druhej najvyššej súťaži hral aj za TTS Trenčín. S Duklou Praha získal dvakrát majstrovský titul (1977, 1979). Víťaz slovenského a finalista česko-slovenského pohára 1981. V Pohári majstrov európskych krajín nastúpil v 3 dueloch a v Pohári UEFA v 8 zápasoch. Za československú reprezentáciu odohral v rokoch 1977 – 1978 osem zápasov, trikrát štartoval aj v reprezentačnom B mužstve a šesťkrát v reprezentácii do 21 rokov (dal tu 1 gól).
Les Abymes

Polohopis

Les Abymes má rozlohu 81,25 km².  Leží vo východnej časti ostrova, v mestskom zoskupení Pointe-à-Pitre.

Obyvateľstvo

Les Abymes má 58836 obyvateľov (2009).
Graf vývoja obyvateľstva:
Zdroje: INSEE
Pargny-sur-Saulx

Poloha

Obec má rozlohu 12,44 km². Najvyšší bod je položený 166 m n. m. a najnižší bod 115 m n. m.

Obyvateľstvo

Počet obyvateľov obce je 1 966 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chvostoskoky

Chvostoskoky (lat. Collembola) je taxón (rad, trieda a pod.) šešťnožcov.

Charakteristika

Je sú drobné podlhovasté až skoro guľovité šesťnožce s krátkymi a pomerne dlhými tykadlami, ktoré sa však skladajú najviac zo 6-tich článkov. Bruško sa skladá tiež iba zo šiestich somitov (u Protura a Diplura má aspoň 10 somitov). Ústne orgány sú entognátne, pôvodne hryzavé, ale pri druhoch živiacich sa rastlinnými šťavami sú slabé, bodavého typu. Oči sú obyčajne vyvinuté, no u niektorých druhov môžu chýbať. Na spodnej strane bruška je u väčšiny druhov zvláštny vidlicovitý skákací aparát, ktorý vznikol zložitou premenou brušných príveskov. Vzdušnice sú silne alebo aj úplne redukované, dýchanie prebieha cez tenkú kutikulu s množstvom pórov. Vývin je epiméria. Žijú v lesnej opadanke, machu, pod starou kôrou a pod., fytofágne druhy voľne na vegetácii. Na Slovensku žije asi 330 druhov.
Celkovo je známych 8130 druhov (stav 2011).

Život v ľudskej koži

V roku 2003 americký výskumný tím (motivovaný staršími zisteniami rumunského veterinárneho parazitológa) zistil, že väčšina prípadov toho, čo sa obyčajne považuje za bludovú parazitózu (teda za psychickú poruchu, pre ktorej si pacient nahovára, že v ňom lezie hmyz), je spôsobená tým, že v koži človeka žije chvostoskok. Napr. v koži 80-ročnej ženy našli všetky vývojové štádiá chvostoskokov.
Novozámecká průrva

Popis lokality

Nachádza sa na katastri obce Zahrádky. Prielom bol vybudovaný v 14. storočí z nariadenia cisára a kráľa Karola IV. súčasne s celou rybničnou sústavou Holanských rybníkov. Kanál je dlhý 175 metrov, široký 7 a hlboký 14 metrov. Bol vytesaný s dvojitým zalomením kvôli možným povodňovým vlnám. Na začiatku prielomu je dvojposchodové stavidlo, pri ktorom sa vykonával výlov rybníka. Odtok je pomenovaný Robečským potokom, ktorý je pri Českej Lípe prítokom Ploučnice. Cestou pretína neďalekú národnú prírodnú pamiatku Peklo.
Cez prielom po vrchole skál bol vybudovaný most, po ktorom dnes vedie cesta I / 9 od Českej Lípy na Prahu či Doksy a Mladú Boleslav.Pôvodný most bol v druhej polovici 20. storočia nahradený novým a boli opravené aj časti lokality.
V obci Zahrádky bol postavený zámok, dnes známy ako Zámok Zahrádky. Predtým ho šlechticktí majitelia nazývali Novým Zámkom a panstvom Novozámeckým.

Ochrana

Novozámecký rybník je zaradený medzi významné stredoveké vodné diela a od roku 1933 je národnou prírodnou rezerváciou. Celé územie vrátane Bobřího potoka je súčasťou chránených území vtáčích oblastí, mokradí Ramsárskeho dohovoru a medzi technické pamiatky rybničného staviteľstva bola zaradená ako Novozámecká, tak obdobná Mnichovská průrva na jednom z prítokov rybníka z Bobřího potoka. Sú tiež v celoštátnej evidencii kultúrnych pamiatok.
Roland TB-303

Roland TB-303 Bass Line je basový syntetizátor vyrábaný firmou Roland v rokoch 1981-1984. Anglická skratka "TB" (Tranzistor Bass) v doslovnom preklade znamená tranzistorový bas.
TB-303 býva spájaný s hudobným štýlom acid house.
Romelu Lukaku

Klubová kariéra

Prešiel mládežníckou akadémiou Anderlechtu Brusel. Už vo veku pätnásť rokov začal hrávať za A družstvo Anderlechtu. Tam ho začali oslovovať "Mladý Drogba", Didier Drogba je jeho dlhoročným vzorom, čo ovplyvnilo jeho prestup do klubu Chelsea FC (za 22 miliónov libier).
Potom nasledovalo hosťovanie vo W.B.A, kde nastrieľal v 35 zápasoch 17 gólov a pridal 7 asistencií. V poslednom zápase sa rozlúčil hattrickom proti Manchestru United. 
Tvrdilo sa, že bude hráčom číslo 1. no tréner José Mourinho ho poslal na jednu sezónu hosťovať do Evertonu. V tomto klube dokázal vstreliť 16 gólov a pridal 8 asistencií. Potom prišiel v r. 2014 trvalý prestup z Chelsea do Evertonu, kde sa okamžite stal hlavným a hlavne svetovým útočníkom. A po sezóne 2016/2017 odmietol podpísať nový kontrakt s Evertonom a rozhodol sa prestúpiť do Manchestru United.
Autheuil-en-Valois

Poloha

Obec má rozlohu 9,24 km². Najvyšší bod je položený 149 m n. m. a najnižší bod 65 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vieil-Moutier

Poloha

Obec má rozlohu 5,77 km². Najvyšší bod je položený 204 m n. m. a najnižší bod 85 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aunay-sous-Auneau

Poloha

Obec má rozlohu 19,41 km². Najvyšší bod je položený 161 m n. m. a najnižší bod 127 m n. m.

Obyvateľstvo

Počet obyvateľov obce je 1 407 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chambon (Charente-Maritime)

Poloha

Obec má rozlohu 18,33 km². Najvyšší bod je položený 41 m n. m. a najnižší bod 13 m n. m.

Obyvateľstvo

Počet obyvateľov obce je 894 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký atraktor

Veľký atraktor je gravitačná anomália v medzigalaktickom priestore v blízkosti superkopy Hydra-Kentaur, v centre nadkopy Laniakea s lokalizovanou koncentráciou hmoty rovnajúcej sa až niekoľko desiatok tisíc hmotností Mliečnej dráhy. Pôsobenie tejto hmotnosti je pozorovateľné na pohybe okolitých galaxií a kôp do vzdialenosti stoviek miliónov svetelných rokov. Všetky tieto galaxie majú červený posun (a podľa Hubblovho zákona vypočítateľnú relatívnu rýchlosť), z čoho vyplýva, že sa vzďaľujú od nás a aj samé od seba a odchýlky v ich červených posunoch sú dostatočné na odhalenie existencie tejto gravitačnej anomálie. Pohybujú sa rýchlosťami +700 km/s až −700 km/s v závislosti od svojej polohy k Veľkému atraktoru.
Prvé náznaky toho, že vesmír sa nerozpína rovnomerne, sa objavili v rokoch 1973 a 1978. Existencia Veľkého atraktora bola zistená v roku 1986. Jeho vzdialenosť bola najprv určená na 150 miliónov svetelných rokov, neskôr sa začali vedci prikláňať skôr k 250 miliónom svetelných rokov. Na oblohe sa nachádza smerom k súhvezdiam Južný trojuholník a Pravítko. Objekty týmto smerom sú zahalené oblasťou prachoplynových mračien pozdĺž roviny Mliečnej dráhy, ktorá nám sťažuje viditeľnosť, ale preniká k nám röntgenové žiarenie, ktoré odhaľuje oblasť vesmíru, kde sa nachádza superkopa Norma – zhluk veľkých a starých galaxií, ktoré sa navzájom zrážajú a vyžarujú veľké množstvo rádiových vĺn.
Jeho pravá povaha je preto zatiaľ neodhalená. S ​​istotou sa dá však povedať, že ide vlastne o ústredný gravitačný bod, ku ktorému postupne smeruje všetko v nadkope Laniakea, zlievajú sa v ňom všetky vlákna jej galaxií.